《甲申正月二十日游盘谷道院赠石涧鍊师》
宋代·舒岳祥

沧海连云族，青山远驿尘。
回旋成小隐，想像着幽人。
桃树偏临水，梅花讳说春。
扶舆穿荦确，空翠湿衣巾。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。